elaltrult idle ga maltlojeuj 


SCHIMBURI DE EXPERIENȚĂ 
CREATOARE 


Spaţioasa sală a „Studioului actorului 
amator“, de pe lingă Casa de creațe oră- 
şenească, este foarte animată. După toate 
aparențele, este vorba de o simplă vizio- 
nare. Şi totuși nu numai acest fapt a 
strîns la un loc pe toţi instructorii fruntași 
ai echipelor de amatori din Bucureşti, ca- 
drele de conducere ale Casei de creaţie, 
ziarişti și fotoreporteri. 

Pe scenă evoluează brigada debutantă 
a Căminului cultural „Bragadiru“. Tinerii 
săteni își înving cu greu emoția primei 
apariții pe scenă. Totuși, stingăciile lor 
inerente nu te stingheresc atit, deoarece 
mai intens ţi se transmite dorinţa ce-i ani- 
mă de a se apropia de artă. 

Tocmai pentru a sprijini cit mai in- 
deaproape această înclinație creatoare a ti- 
merilor (care de abia în condiţiile regimu- 
li nostru își găsesc teren de desfășurare), 
Casa de creație a luat inițiativa unor seri 
de lucru. În consecință, după terminarea 
programului brigăzii, incepe partea cea mai 
interesantă a acestor seri: discuţiile asu- 
pra producției vizionate. 

Incetul cu încetul, atmosfera se încăl- 
zește şi de multe ori, în cadrul acestor seri 
de lucru, discuţiile devin cu adevărat 
creatoare. 

Ceea ce caracterizează în primul rind 
profilul discuțiilor este ţinuta lor prin- 
cipială. Brigada respectivă este supusă 
unei adevărate critici tovărăşești, scopul 
schimbului de păreri nefiind altul, decit 
orientarea și ajutorarea efectivă a crea“ 
torilor amatori, in vederea ridicării nive- 
lului lor artistic. j 

O altă trăsătură ce defineste ținuta dis- 
cuțiilor este seriozitatea și profunzimea 
cu care sînt susținute observațiile critice. 

Pornindu-se de la o minuțioasă analiză 
a textului, interlocutorii dezbat calitățile 
şi deficiențele relevate, de la problematica 
largă ce o ridică pină la cele mai subtile 
observaţii de sens, în formulare, 


Astfel, autorul respectiv (instruc- 
torul brigăzii, de cele mai multe ori) este 
realmente ajutat pentru a definitiva textul. 

În același timp și pentru ceilalţi instruc- 
tori din sală (în majoritate și ei autori de 
texte), schimbul de experiență reprezintă 
un ajutor, deoarece, sesizind deficiențele 
unui text și modalitatea înlăturării aces“ 
tora, le va fi și lor mai ușor să le evite, 
Pe lingă aceasta, in focul polemicii, atit 
spiritul critic, cît și posibilităţile analitice 
— neapărat necesare unui instructor —, 
se dezvoltă considerabil. 

După analiza de text se trece la cea 
de spectacol. 

Problemele scenice ce se ridică de inter- 
pretare, ilustrație muzicală, lumină, miş- 
‘care, sint tot atit de profund și amănun- 
țit analizate. Dar, am ingusta sfera pro- 
blematicii dezbătute în aceste seri de 
lucru, dacă am reduce-o numai la aceste 
preocupări. Pe marginea problemelor ri“ 
dicate de brigada vizionată, în discuţii sint 
intervenţii cuprinzind cele mai variate as- 
pecte ce se ridică în munca de zi de zi 
a instructorilor şi care-şi găsesc aci răs- 
punsul. Se discută astfel despre orientarea 
repertoriului, despre specificul muncii bri- 
găzilor, despre rostul lor educativ la. locul 
de producție etc. 

Sint seri în care se prezintă referate ce 
dezbat probleme de specialitate. 

Aceste discuţii au deci multiple scopuri. 
Pe de o parte îndrumă și orientează miş- 
carea noastră de amatori, iar pe de altă 
parte, ele deschid posibilitatea calificării 

din ce în ce mai înalt. 

Intilnirile între instructori, brigăzi şi oa- 
meni de specialitate oferă posibilitatea unor 
schimburi de experiență deosebit de va“ 
loroase şi cu reale atribute creatoare. 

Salutăm deci această nouă inițiativă a 
Casei de creație orășenească ca pe un 
mijloc esențial in ridicarea continuă a nive- 
lulu: artei teatrale a mişcării de amatori. 

